Prencipau da Pontinha

O Prencipau da Pontinha (en portugués Principado da Pontinha u Principado do Ilhéu da Pontinha) ye una micronación situata en a isleta da Pontinha en o puerto de Funchal chunto a la isla de Madeira. O prencipau se troba a una distancia de 70 metros d'a isla de Madeira y tien una superficie d'alto u baixo 178 m², con una población de 4 habitants (2007).

L'unico edificio d'o prencipau ye o fuerte de São José (en portugués Forte de São José). O chefe de gubierno d'o país ye o Prencipe Prince D. Renato Barros.

Historia
A historia d'a isleta prencipia l'1 de chulio de 1419, cuan os navegants portugueses João Gonçalves Zarco y Tristão Vaz Teixeira, a o servicio d'o prencipe Henrique o Navegant, desembarcan en a roca y prencipian con a construcción d'o fuerte que encara hue se puet veyer.

D'atra man a historia d'o país propiament dito prencipia o día 9 d'octubre de 1903, calendata en a que o rei Carlos I de Portugal, antipasau de l'actual Renato Barros, primer prencipe da Pontinha, sinya un Decreto Reyal (alzando-se encara l'orichinal en a Torre de Londres) en o que reconoixe a sobiranía d'o territorio d'o Prencipau da Pontinha, a roca sobre a que se troba o fuerte de São José.

O prencipau en l'actualidat
En l'actualidat o caso ye analizato por a comunidat internacional, incluyindo as Nacions Unidas. O prencipe Renato Barros aspera obtener toz os dreitos d'un estato sobirán, incluyindo as correspondients 200 millas nauticas.

O prencipe Renato Barros ha asegurato que bi ha buenas relacions con o gubierno brasilero, y afirma que si o prencipau ye reconoixito internacionalment, se convertirá en una puerta de dentrada a Europa.

O prencipau da Pontinya ye miembro d'o Micronational Professional Registry, una asociación internacional de micronacions.

On día 30 de noviembre de 2007, o Prencipe D. Renato Barros anunció formalment a secesión d'o prencipau de Portugal. The Principality of the Pontinha secedes from Portugal

Referencias

 Vinclos externos 
  Principality_of_the_Pontinha
   Fuerte de São José
  Video: Principado mais pequeno do mundo
  Video: Principado da Pontinha. SIC Noticias.
  Video: Dono do ilhéu da Pontinha quer independência
  Video: VTV - Renato Barros, Príncipe da Pontinha (Part 1 of 2)
  Video: VTV - Renato Barros, Príncipe da Pontinha (Part 1 of 2)

Categoría:Micronacions
Categoría:Madeira